Държавен вестник, бр. 89, 2024 г., стр. 41

БРОЙ  89	
Д Ъ Р Ж А В Е Н  В Е С Т Н И К 	
СТР.  41   
да доведе до риск за здравето на потребите­
лите, в това число и деца.
Разпореждането, с което се допуска пред­
варителното изпълнение, може да се обжалва 
чрез КЗП пред съда в тридневен срок от съ­
общаването му, независимо дали настоящата 
заповед е оспорена.
Разходите по складиране, транспорт, изтег­
ляне от пазара, изземването от потребителите 
и тяхното обезщетяване са за сметка на про­
изводителите, вносителите и дистрибуторите.
Заповедта може да се обжалва чрез пред­
седателя на Комисията за защита на потре­
бителите в 14-дневен срок от съобщаването 
є по реда на Административнопроцесуалния 
кодекс.
Председател: 
М. Филипова
6563
ЗАПОВЕД № 2873
от 11 септември 2024 г.
На основание чл. 8, ал. 1 и ал. 2, т. 9 от 
Устройствения правилник на Комисията за 
защита на потребителите към министъра на 
икономиката и индустрията и на нейната ад­
министрация, решение на комисията по т. 6 
съгласно протокол № 27 от 11.09.2024 г., чл. 92, 
ал. 1, 2 и 5 във връзка с чл. 87, чл. 70, ал. 1, 
т. 1 и 5 и чл. 71, ал. 3, т. 5 от Закона за защита 
на потребителите, Наредбата за условията и 
реда за изтегляне от пазара, изземване от по­
требителите и унищожаване на опасни стоки 
и за реда за обезщетяване на потребителите 
в случаите на изземване на опасни стоки във 
връзка с чл. 99 от Закона за защита на потре­
бителите нареждам:
1. Забранявам вноса, износа, възмездното 
или безвъзмездното пускане на пазара на 
енергиен сниф – алтернатива на енергийна 
напитка Wildkraut Energy Sniff, която се приема 
назално – чрез вдишване през носа, като стока, 
представляваща сериозен риск и опасност за 
здравето на потребителите.
2. Вносителите и дистрибуторите да орга­
низират незабавното и ефективно изтегляне 
от пазара и изземването от потребителите на 
описаната в заповедта стока по реда, условията и 
в сроковете, визирани в Наредбата за условията 
и реда за изтегляне от пазара, изземване от 
потребителите и унищожаване на опасни стоки 
и за реда за обезщетяване на потребителите в 
случаите на изземване на опасни стоки, и да 
отправят предупреждения към потребителите 
за рисковете, които стоката съдържа.
Мотиви:
На кутията на продукта е поставена инфор­
мация: лого W, надпис Wildkraut Energy Sniff, 
произведено в Австрия, 1 g=20 Sniffs, баркод 
9050012000018, партида: 04/2026 WLES0121. 
На кутията има информация на български 
език: „Препоръчваме ви да вдишвате порции 
с размер на грахово зърно от дланта си. В за­
висимост от нуждите ви от енергия, можете да 
повтаряте това на всеки 1 – 2 часа. Спазвайте 
максималната дневна доза от един грам и десет 
порции на ноздра. Всички други отвори на 
тялото са забранени. Съставки: императорски 
корен, родиола розеа, водна мента, гуарана, 
моринга, кофеин, таурин. Силно повишено 
съдържание на кофеин. Не е подходящо за 
деца, бременни, кърмещи жени и хора, чувст­
вителни към кофеина“.
За продукта е установена рекламна лис­
товка с текстове: „Какво трябва да знаете за 
Wildkraut, предназначено за работохолици, 
парти животни и нощни птици, и как работи“. 
Продуктът се приема назално, не е енфие, не 
съдържа тютюн или никотин и др.“
От описанието в рекламния материал е 
видно, че продуктът е енергиен сниф, който 
се приема назално – чрез вдишване през носа.
Съгласно получено становище от Минис­
терството на здравеопазването, заведено с 
вх. № Ц-00-2227/10.09.2024 г., предлаганият на 
пазара продукт е представян като „алтернати­
ва на енергийна напитка“ и „енергиен сниф“, 
който се приема назално – чрез вдишване през 
носа. Това е нов продукт, който не може да 
бъде определен като храна, не съответства и 
на определението за хранителна добавка, с 
нестандартен начин на употреба, неясна за­
конова квалификация и съставки, създаващи 
потенциален риск за здравето при употреба.
При системна (редовна) употреба, чрез 
вдишване през носа на продукта Wildkraut 
Energy като енергиен сниф, се получава из­
тъняване на носната лигавица, което от своя 
страна може да доведе на първо време до 
епистаксиси с вторична инфекция и послед­
ваща перфорация на носната преграда със 
затруднено носно дишане; нарушение на ка­
чеството и физиологията на вдишвания въздух; 
хипоксия, които водят до други усложнения 
за целия организъм.
В САЩ през 2015 г. проф. Ричард Лебовиц 
(УНГ катедра към Нюйоркския университет) е 
изразил становище относно подобен продукт, 
съдържащ какао, и е спрян още тогава от па­
зара. От Експертния съвет по медицинската 
специалност „Ушно-носно-гърлени болести“ 
се поддържа твърдението на проф. Лебовиц, 
че интраназалният прием на медикаменти 
„подминава“ стомаха и „отива“ директно към 
черния дроб. Това прави резорбцията изключи­
телно бърза, но човешкият нос не е „създаден“ 
да приема вещества и субстанции под формата 
на пудра и поради това шмъркането им води 
до възпаление на носната лигавица, което от